cyanic-selkie/wikianc huggingface dataset:
Βελτίωση επιχειρησιακών διεργασιών
BPI: Σημαντικά ζητήματα
Ίδρυση κατόχων διαδικασιών Για να είναι οποιαδήποτε διαδικασία ελεγχόμενη, είναι απαραίτητο να υπάρχει σαφήνεια για το ποιοι είναι οι κύριοι της διαδικασίας, και τι αποτελεί επιτυχία/αποτυχία της διαδικασίας. Αυτά τα επίπεδα επιτυχίας/αποτυχίας βοηθούν να τεθούν "όρια ελέγχου" για τη διαδικασία, και να δίνουν ένα υγιή έλεγχο για το αν ή όχι η διαδικασία ικανοποιεί τους στόχους των πελατών.
Τσιλικρωτά
Τα τσιλικρωτά είναι ελληνική δοξασία του Δωδεκαημέρου στη Δυτική Μάνη, ομόλογη των καλικαντζάρων. Είναι δαίμονες που βγαίνουν από τον Κάτω Κόσμο και ορισμένοι θεωρούν πως, ως δοξασία, είναι απόγονοι του θεού Πάνα και των Σάτυρων. Είναι ξωτικά κατάμαυρα, κακάσχημα, με τρίχες σε όλο τους το σώμα, ενώ από κάποιους παρουσιάζονται ως ψηλά όντα. Τα τσιλικρωτά πειράζουν τους ανθρώπους και μαγαρίζουν τα σπίτια τους μπαίνοντας μέσα από τις καμινάδες.
Κατηγορία:Μυθολογικά όντα Κατηγορία:Δαίμονες Κατηγορία:Λαϊκές δοξασίες
Κοσμολογική σταθερά
Η εξίσωση
Μια θετική τιμή της ενεργειακής πυκνότητας του κενού που απορρέει από μια κοσμολογική σταθερά υποδηλώνει αρνητική πίεση, και αντιστρόφως. Εάν η ενεργειακή πυκνότητα είναι θετική, η αντίστοιχη αρνητική πίεση θα οδηγήσει σε επιταχυνόμενη διαστολή του κενού χώρου· δείτε σκοτεινή ενέργεια και κοσμικός πληθωρισμός για λεπτομέρειες.
Αντίοχος Ευαγγελάτος
Βιογραφία
Ο Αντίοχος Ευαγγελάτος είχε τιμηθεί από τον Βασιλέα Παύλο με το Χρυσό Σταυρό Γεωργίου Α΄ και με τον Ταξιάρχη του Φοίνικα. Επίσης είχε τιμηθεί με Βραβείο Σύνθεσης της Ακαδημίας Αθηνών. Ήταν μόνιμος κάτοικος Αθηνών και μιλούσε επίσης γερμανικά, γαλλικά, ιταλικά και αγγλικά.
Στεπόκιρκος
Ονοματολογία
Η ελληνική ονομασία του είδους, παραπέμπει σε ένα από τα κυριότερα οικοσυστήματα του πτηνού.
Περιοχές διαχείμασης
Οι περιοχές διαχείμασης βρίσκονται νότια των περιοχών αναπαραγωγής, ανάλογα με το γεωγραφικό πλάτος. Στην Ευρώπη, βρίσκονται κυρίως στην Ιταλία, τη Σικελία και τα Βαλκάνια. Στην Ασία, βρίσκονται από τη Μικρά Ασία στα δυτικά και δια μέσου της Μέσης Ανατολής, του Ιράκ, του Ιράν, του Καζακστάν και του Πακιστάν, φθάνουν μέχρι την ινδική υποήπειρο, την Ταϊλάνδη και την Ινδοκίνα στα ανατολικά.
Μορφολογία
Η ίριδα, το κήρωμα και τα πόδια είναι κίτρινα στα ενήλικα πουλιά, ενώ το ράμφος και οι γαμψώνυχες είναι μαύρα.
Κατάσταση πληθυσμού
Στην Ασία, ωστόσο, ο πληθυσμός τεκμαίρεται ότι είναι πιο σταθερός. Έρευνες στην περιοχή Oblast Kustanay (βόρειο Καζακστάν 1997-2004) δείχνουν έναν αμφίρροπο, αλλά φαινομενικά σταθερό πληθυσμό με πυκνότητα 9,4 έως 25 ζεύγη ανά 100 τετραγωνικά χιλιόμετρα (Bragin 1999. Ε. Bragin in litt. 2005). Άλλες λεπτομέρειες από έρευνες δεν είναι γνωστές από την ασιατική περιοχή του είδους, αν και ανεπίσημα στοιχεία από το νότιο Καζακστάν δείχνουν ότι είναι τοπικά άφθονο (A. Corso in litt. 2005).
Νεάντερταλ
Ανατομία
Οι νεαντερτάλιοι άνθρωποι έζησαν κατά το ανώτερο Πλειστόκαινο και συγκεκριμένα στη μέση Παλαιολιθική εποχή. Εξαφανίσθηκαν στις αρχές της τελευταίας παγετώδους περιόδου, η οποία τοποθετείται πριν από σαράντα μέχρι εβδομήντα χιλιάδες χρόνια, οπότε άρχισε να εξαπλώνεται ο Χόμο Σάπιενς, ο οποίος, σύμφωνα με τη γνώμη των περισσότερων παλαιοντολόγων, δεν κατάγεται από τον Νεάντερταλ, παρόλο που συνδέεται συγγενικά με αυτόν. Σύμφωνα με μία άποψη, οι νεαντερτάλιοι εξαφανίστηκαν γιατί δεν μπόρεσαν να συναγωνιστούν με επιτυχία τους συγγενείς τους. Μια άλλη εκδοχή είναι ότι υπήρξε εκτεταμένη διασταύρωση μεταξύ των δύο ειδών. Οπωσδήποτε, όμως, δεν είναι φανερό ότι αντικαταστάθηκαν μόνο από τον Χόμο Σάπιενς και η απότομη εξαφάνισή τους, χωρίς να αφήσουν απογόνους, αφήνει αναπάντητα πολλά ερωτήματα.
Γιόζεφ Ροτ
1920
Ύστερα από το κλείσιμο της Neuer Tag θα εγκατασταθεί μόνιμα στο Βερολίνο όπου προσπάθησε και κατάφερε να αυξήσει τον κύκλο των συνεργασιών του. Έτσι θα συνεργαστεί με τις Neue Berliner Zeitung (στην οποία δημοσίευσε σειρά ανταποκρίσεων από τον πόλεμο της Ρωσίας με την Πολωνία), Berliner Tageblatt και Berliner Bõrsen-Courier. Το 1923 θα συνεργαστεί με τη μεγάλης κυκλοφορίας εφημερίδα Frankfurter Zeitung και σαν ανταποκριτής της θα κάνει ένα μεγάλο ταξίδι στην Ευρώπη, από τη νότια Γαλλία, στην Αλβανία και τη Σοβιετική Ένωση.
Κυριάκος Μάτσης
Απόδοση τιμών
Υπάρχουν δύο γλυπτά και μία προτομή αφιερωμένα στον Κυριάκο Μάτση, στο χώρο του Α.Π.Θ. Χάλκινος ανδριάντας του υπάρχει στην πλατεία Νέας Κρήνης του Δήμου Καλαμαριάς.
Δημήτρης Καβρουδάκης
Έρευνα & διδασκαλία
Ο Δημήτρης Καβρουδάκης έχει εκτενή διδακτική και ερευνητική δραστηριότητα, σε ακαδημαϊκά ιδρύματα της Ελλάδας και της Ευρώπης. Υλοποιεί εφαρμοσμένη έρευνα αιχμής στα αντίστοιχα αντικείμενα συνδυάζοντας νέες τεχνολογίες (Hardware και Software) με χωρικά δεδομένα. Χρησιμοποιεί ανοιχτό λογισμικό και αναπτύσσει κώδικα σε παραπάνω από 12 γλώσσες προγραμματισμού. Αναπτύσσει Hardware για τη συλλογή και επεξεργασία δεδομένων υψηλού όγκου (Big Data) και χρονοσειρών. Διδάσκει στο Πανεπιστήμιο Αιγαίου σε Προπτυχιακό και Μεταπτυχιακό επίπεδο καθώς επίσης και στο Μεσογειακό Αγρονομικό Ινστιτούτο στα Χανιά (ΜΑΙΧ) αντικείμενα: Χωρικής Ανάλυσης, Γεωστατιστικής, Γεωγραφική Ανάλυση Θέσης και Χωρικής Βελτιστοποίησης. Δημοσιεύει ενεργά σε διεθνή περιοδικά και συμμετέχει ενεργά σε διεθνή και εθνικά συνέδρια των επιστημών του Χώρου.
Ψαρά (αποσαφήνιση)
Με την όνομα Ψαρά μπορεί να αναφέρεται κάποιο από τα εξής άρθρα:
Δίγεροι
Οι Δίγεροι ήταν θρακική φυλή. Ο Πλίνιος αναφερόμενος στα θρακικά φύλα του Αίμου, προσθέτει ότι οι Δενθελήτες και οι Μαίδοι βρίσκονταν επί της δεξιάς όχθης του Στρυμόνα μέχρι των Βισαλτών, οι Δίγηροι επί της αριστερής όχθης μαζί με πολλές φυλές, οι οποίες ανήκαν στους Βησσούς και εκτείνονταν μέχρι του Νέστου.
Ντανίλο Περέιρα
Παρί Σεν Ζερμέν
Εκείνη την σεζόν η Παρί Σεν Ζερμέν έχασε το πρωτάθλημα από τη Λιλ. Η ομάδα, ωστόσο, προχώρησε στην αγορά του παίκτη και στην υπογραφή συμβολαίου, έως το 2025.
Πάπες στην Αβινιόν
Πολιτική Εκκλησία
Για την Καθολική Εκκλησία, ένα θεσμό ενσωματωμένο στην κοσμική δομή και την εστίασή της στην ιδιοκτησία, αυτή ήταν μια επικίνδυνη εξέλιξη και ξεκινώντας από τις αρχές του 14ου αιώνα, τα περισσότερα από αυτά τα κινήματα κηρύχθηκαν αιρετικά. Αυτά περιελάμβαναν τα κινήματα των Φρατιτσέλι και των Βαλδένσιων στην Ιταλία και των Χουσιτών στη Βοημία (εμπνευσμένων από τον Τζον Ουίκλφ της Αγγλίας). Επιπλέον η επίδειξη πλούτου από τις ανώτερες τάξεις της εκκλησίας, που ερχόταν σε αντίθεση με την κοινή προσδοκία της φτώχειας και της αυστηρής τήρησης των αρχών, χρησιμοποιήθηκε από τους εχθρούς του παπισμού για να εγείρουν κατηγορίες εναντίον των παπών. Ο βασιλιάς Φίλιππος της Γαλλίας χρησιμοποίησε αυτή την τακτική, όπως και ο Λουδοβίκος Δ' της Αγίας Ρωμαϊκής Αυτοκρατορίας. Στη σύγκρουσή του με τον τελευταίο ο Πάπας Ιωάννης ΚΒ΄ αφόρισε δύο κορυφαίους φιλοσόφους, τον Μαρσίλιο της Πάδοβας και τον Γουλιέλμο του Όκαμ, που ήταν σφοδροί επικριτές του παπισμού και είχαν βρει καταφύγιο στον Λουδοβίκο Δ' στο Μόναχο. Η απάντηση του Γουλιέλμου ήταν να κατηγορήσει τον πάπα για εβδομήντα λάθη και επτά αιρέσεις.
Σχίσμα
Η σημαντικότερη απόφαση του Πάπας Γρηγόριου ΙΑ΄ (1370–1378) ήταν η επιστροφή στη Ρώμη, που ξεκίνησε στις 13 Σεπτεμβρίου 1376 και έληξε με την άφιξή του στις 17 Ιανουαρίου 1377. Αν και ο Πάπας ήταν γεννημένος Γάλλος και ακόμα υπό την ισχυρή επιρροή του Γάλλου Βασιλιά, η αυξανόμενη σύγκρουση μεταξύ φατριών που ήταν φιλικές ή εχθρικές προς τον Πάπα αποτελούσε απειλή για τα παπικά εδάφη και την υπακοή της ίδιας της Ρώμης. Όταν ο παπισμός καθιέρωσε εμπάργκο κατά των εξαγωγών σιτηρών την εποχή μιας έλλειψης τροφίμων το 1374 και το 1375, η Φλωρεντία οργάνωσε μερικές πόλεις σε μια ένωση κατά του παπισμού: το Μιλάνο, την Μπολόνια, την Περούτζια, την Πίζα, τη Λούκκα και τη Γένοβα. Ο παπικός λεγάτος, Ροβέρτος της Γενεύης, συγγενής του Οίκου της Σαβοΐας, ακολούθησε μια ιδιαίτερα ανελέητη πολιτική εναντίον της ένωσης για να αποκαταστήσει τον έλεγχο αυτών των πόλεων. Έπεισε τον Πάπα Γρηγόριο να προσλάβει Βρετόνους μισθοφόρους. Για να καταπνίξει μια εξέγερση των κατοίκων της Τσεζένα προσέλαβε τον Τζον Χόυοκγουντ και έσφαξε την πλειονότητα των κατοίκων (αναφέρθηκαν 2.500 - 3.500νεκροί). Μετά από τέτοια γεγονότα η αντίθεση κατά του παπισμού ενισχύθηκε. Η Φλωρεντία ήρθε σε ανοιχτή σύγκρουση με τον Πάπα, μια σύγκρουση που ονομάστηκε «ο πόλεμος των οκτώ αγίων» σε σχέση με τους οκτώ Φλωρεντινούς συμβούλους που επιλέχθηκαν για να ενορχηστρώσουν τη σύγκρουση. Ολόκληρη η πόλη της Φλωρεντίας αφορίστηκε και ως απάντηση σταμάτησε η αποστολή των φόρων για τον κλήρο. Το εμπόριο παρεμποδίστηκε σοβαρά και οι δύο πλευρές έπρεπε να βρουν μια λύση. Για την απόφασή του να επιστρέψει στη Ρώμη ο Πάπας επηρεάστηκε επίσης υπό την επιρροή της Αικατερίνης της Σιένα, που αργότερα αγιοποιήθηκε, που κήρυττε την επιστροφή στη Ρώμη.
Πολεμάρχι Χανίων
Τοπογραφία
Ανηφορίζοντας από τον κεντρικό δρόμο υπάρχει ελαιοτριβείο, η Κάτω Βρύση και ένα κοιμητήριο με το εκκλησάκι του Αγίου Ιωάννου, που χρονολογείται από τον 13ο αιώνα.
Μάρκο Κέσελ
Καριέρα
Το καλοκαίρι του 2013 υπέγραψε συμβόλαιο συνεργασίας με τη γαλλική ΑΣΒΕΛ Μπάσκετ.
Παραπομπές
Κατηγορία:Σέρβοι καλαθοσφαιριστές Κατηγορία:Σμολ φόργουορντ Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Βαλένθια Κατηγορία:Καλαθοσφαιριστές ΑΣΒΕΛ Βιλερμπάν Κατηγορία:Καλαθοσφαιριστές Λε Μαν Σαρτ Μπασκέτ Κατηγορία:Καλαθοσφαιριστές Κολωνία 99ερς Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Μέγκα Βιζούρα Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Κλαμπ Μπάσκετ Χιρόνα
Συλλογή αρχαιοτήτων
Υπόθεση
Η ιστορία διαδραματίζεται γύρω στο 1820 σε μια μικρή γαλλική επαρχιακή πόλη. Ο αφηγητής, ο δημοσιογράφος Εμίλ Μπλοντέ που εμφανίζεται επίσης ως δευτερεύων χαρακτήρας στις Χαμένες ψευδαισθήσεις, περιγράφει γεγονότα που έζησε και την ατμόσφαιρα που βασίλευε στην μικρή επαρχιακή πόλη που μεγάλωσε και όπου ζει ακόμη ο πατέρας του, ο δικαστής και νομάρχης Μπλοντέ.
Στην παιδική του ηλικία, ο Μπλοντέ θαύμαζε την αριστοκράτισσα Αρμάντ ντ' Εσγκρινιόν, αφοσιωμένη στην ανατροφή του ανιψιού της Βικτορνιάν. Ορφανός από μητέρα σε ηλικία 5 ετών, ο Βικτορνιάν μεγάλωσε ως η μελλοντική ελπίδα της οικογένειας με τον πατέρα μαρκήσιο ντ' Εσγκρινιόν και την άγρυπνη φροντίδα της θείας του, που τον λάτρευε και τον κακομάθαινε. Καθώς μεγαλώνει, ο νεαρός Βικτορνιάν αρχίζει να λέει ψέματα και να δημιουργεί χρέη. Φεύγει για το Παρίσι για να ξεκινήσει μια ζωή στην υψηλή κοινωνία, όπου ξοδεύει γρήγορα την κληρονομική του περιουσία. Μπροστά στην επιδείνωση της οικονομικής κατάστασής του, οι νέοι φίλοι και σχέσεις του στο Παρίσι δεν μπορούν να βοηθήσουν τον νεαρό μαρκήσιο του οποίου την οικογένεια έχει εγκαταλείψει ο νέος βασιλιάς, χωρίς να παραχωρήσει την αιτούμενη αποζημίωση των «εξορίστων».
Μάχη του Σομμ
Η πρώτη μέρα της μάχης
Δεξιά του αποικιακού Σώματος το 35ο Σώμα επίσης επιτέθηκε στις 9:30 π.μ. αλλά, έχοντας μόνο ένα τμήμα στην πρώτη γραμμή, προχωρούσε με μεγάλη δυσκολία. Εντούτοις, όλοι οι στόχοι της πρώτης ημέρας επιτεύχθηκαν. Τα Γερμανικά χαρακώματα είχαν εντελώς συντριβεί, και ο εχθρός είχε αιφνιδιαστεί εντελώς από την επίθεση. Οι Γάλλοι είχαν προωθηθεί 1,5 χλμ και 2 χλμ στα βόρια και νότια αντίστοιχα. right|thumb|250px|Ένας τραυματίας του στρατού της Νέας Γης μεταφέρεται στο Beaumont Hamel
Οι υπόλοιπες μέρες
thumb|right|250px|Άποψη του πεδίου της μάχης από τον αέρα, όπως την είδε η κάμερα από βρετανικό αερόστατο κοντά στο Μπεκούρ (Bécourt)
Τον Αύγουστο, ο Ρόουλινζον έγραψε σχετικά με την περίοδο 1-4 Ιουλίου:
Στις 2 Ιουλίου, επτά γερμανικές μεραρχίες κατευθύνονταν στον ποταμό Σομμ για να ενισχύσουν το μέτωπο, ενώ άλλες επτά θα ακολουθούσαν την επόμενη εβδομάδα. Τον Ιούλιο και τον Αύγουστο, οι Γερμανοί αντέταξαν 35 πρόσθετες μεραρχίες στο βρετανικό μέτωπο και άλλες επτά μεραρχίες στο γαλλικό μέτωπο. Οι εφεδρικές δυνάμεις των Γερμανών είχαν εξασθενήσει δραματικά, αφού τους είχε μείνει μόνο μια εφεδρική μεραρχία. Οι Βρετανοί αποσκοπούσαν στην εξασθένηση των Γερμανών και την αποδυνάμωση των μετώπων. Για αυτό το λόγο συνέχισαν τις επιθέσεις. Η πιο αιματηρή και αποτυχημένη από τις μάχες που ακολούθησαν ήταν αυτή του Φρομέλ στις 19 - 20 Ιουλίου, απέναντι του υψώματος «Aubers» στην τοποθεσία Αρτουά (Artois). Θρήνησαν 7.080 Αυστραλούς και Βρετανούς στρατιώτες χωρίς να καταλάβουν κανένα έδαφος.
Η μάχη του Μπαζεντέν
Ήδη κατά τη διάρκεια του πρωινού, η πρώτη φάση της επίθεσης ήταν πλήρης επιτυχία και, όπως και την 1η Ιουλίου, το γερμανικό μέτωπο έσπασε. Αλλά και πάλι, όπως και την 1η Ιουλίου, οι Βρετανοί δεν μπόρεσαν να εκμεταλλευτούν την ευκαιρία. Στην προσπάθειά τους αυτή, πραγματοποιήθηκε η διασημότερη δράση του πολεμικού ιππικού στη μάχη του Σομμ, όταν οι 7th Dragoon Guards και το 2nd Deccan Horse προσπάθησαν να καταλάβουν το δάσος του High Wood. Πιθανώς οι Βρετανοί να κατελάμβαναν το High Wood, αλλά οι Γερμανοί είχαν αρχίσει να συνέρχονται και έτσι, μετά τη νύχτα της 14ης Ιουλίου, αναγκάστηκαν να αποσυρθούν την επόμενη ημέρα.
Σιντάρτα Γκαουτάμα
Ο Γκαουτάμα, γνωστός και ως Σακιαμούνι που σημαίνει «σοφός (ή άρχοντας) [της φυλής] των Σάκυα» (Σάκυα στη Σανσκριτική, Σάκκα στη γλώσσα Πάλι), αποτελεί κεντρική μορφή του Βουδισμού. Βιογραφικές αφηγήσεις, ομιλίες και μοναστικοί κανόνες συγκεντρώθηκαν μετά το θάνατό του και απομνημονεύτηκαν από τις σάνγκα, δηλαδή τάγματα βουδιστών μοναχών. Αυτά μεταβιβάστηκαν μέσω της προφορικής παράδοσης, έως ότου 400 χρόνια αργότερα καταγράφηκαν και αποτέλεσαν την Τριπιτάκα (στα παλικά Τιπιτάκα, που σημαίνει «Τρία Καλάθια» ή «Τρεις Συλλογές»), μια συλλογή ομιλιών που αποδίδονται στο Γκαουτάμα.
Αφροδίσιον (Κύπρος)
Η τοποθεσία της βρίσκεται πλησίον των σημερινών Λιαστρικών Ακανθούς, εντός της de facto Τουρκικής Δημοκρατίας της Βόρειας Κύπρου.
Γέντζεϊ Σνιαντέτσκι
Ζωή και έργο
Το 1807, ο Σνιαντέτσκι ανακοίνωσε ότι ανακάλυψε ένα νέο μέταλλο στον λευκόχρυσο και το ονόμασε «vestium». Τρία χρόνια αργότερα, η Ακαδημία της Γαλλίας δημοσίευσε ένα σημείωμα που έλεγε ότι το πείραμα δεν μπορούσε να αναπαραχθεί. Αποθαρρυμένος από αυτό, ο Σνιαντέτσκι απέρριψε όλους τους ισχυρισμούς του και δεν μίλησε πια για το vestium. Παρ΄ όλα αυτά, υπήρξαν εικασίες ότι αυτό το νέο στοιχείο ήταν το ρουθήνιο, που βρέθηκε 37 χρόνια αργότερα από τον Καρλ Ερνστ Κλάους. Ωστόσο, δεν γίνονται αποδεκτές από τις σύγχρονες πηγές.
Καρχαρίας των Γκαλαπάγκος
Οι καρχαρίες των Γκαλαπάγκος είναι ενεργά αρπακτικά που απαντώνται συχνά σε μεγάλες ομάδες. Τρέφονται κυρίως με βενθικά οστεώδη ψάρια και κεφαλόποδα. Τα μεγαλύτερα άτομα έχουν μια πολύ πιο ποικίλη διατροφή, που περιλαμβάνει άλλους καρχαρίες, τα θαλάσσια ιγκουάνα, θαλάσσιους λέοντες και ακόμα και σκουπίδια. Όπως και άλλοι καρχαρινίδες, είναι ζωοτόκοι, με τα θηλυκά γεννούν 4 με 16 μικρά κάθε 2 με 3 χρόνια. Οι ανήλικοι έχουν την τάση να παραμένουν σε ρηχά νερά για να αποφευχθεί η θήρευση από τους ενήλικες.
Δημήτρης Σιαλμάς
Καριέρα
Ξεκίνησε την ενασχόλησή του με το ποδόσφαιρο από εφηβική ηλικία, στην ομάδα του Ατρόμητου Χαλανδρίου. Αποκτήθηκε και αγωνίστηκε για πρώτη φορά σε επαγγελματικό επίπεδο την περίοδο 2005-06 για τον Εθνικό Αστέρα στη Β΄ Εθνική. Το 2006 βρέθηκε στον Πανιώνιο, που συμμετείχε στην Α΄ Εθνική και για τα επόμενα δυο χρόνια έμεινε στην ομάδα της Νέας Σμύρνης.
Ρόμπερτ Ένκε
Έπαιξε για τις Μπορούσια Μενχενγκλάντμπαχ, Μπενφίκα και Μπαρτσελόνα, αλλά έκανε τις περισσότερες εμφανίσεις του με το Αννόβερο 96 στην Μπουντεσλίγκα. Είχε οκτώ διεθνείς συμμετοχές με την εθνική Γερμανίας από το 2007 έως το 2009. Είχε κληθεί στην αποστολή της ομάδας στο Κύπελλο Συνομοσπονδιών 1999 και στο Euro 2008.
Παραπομπές
Κατηγορία:Γερμανοί ποδοσφαιριστές Κατηγορία:Ποδοσφαιριστές ολυμπιακής ομάδας Γερμανίας Κατηγορία:Ποδοσφαιριστές Εθνικής Γερμανίας Κ21 Κατηγορία:Ποδοσφαιριστές Εθνικής Γερμανίας Β Κατηγορία:Ποδοσφαιριστές Κυπέλλου Συνομοσπονδιών FIFA 1999 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Γερμανοί ποδοσφαιριστές στο εξωτερικό Κατηγορία:Ποδοσφαιριστές Μπορούσια Μενχενγκλάντμπαχ Κατηγορία:Ποδοσφαιριστές ΚΝ Τενερίφη Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στην Πορτογαλία Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Καρλ Τσάις Ιένα Κατηγορία:Ποδοσφαιριστές Φενερμπαχτσέ Κατηγορία:Ποδοσφαιριστές Αννόβερο 96 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές 2. Μπουντεσλίγκα Κατηγορία:Ποδοσφαιριστές Μπορούσια Μενχενγκλάντμπαχ ΙΙ Κατηγορία:Ποδοσφαιριστές Μπενφίκα Κατηγορία:Ποδοσφαιριστές Σούπερ Λιγκ Τουρκίας Κατηγορία:Αυτόχειρες Κατηγορία:Αθλητές από την Ανατολική Γερμανία Κατηγορία:Τερματοφύλακες ποδοσφαιριστές
Λάμπης Νικολάου
Βιογραφικά στοιχεία
Είναι νυμφευμένος με την Τόνια Παπαπαναγιώτου με την οποία έχουν τρία παιδιά. Αδελφός του είναι ο δημοσιογράφος και πολιτικός Κώστας Νικολάου, που διατέλεσε βουλευτής, ευρωβουλευτής και αντιπρόεδρος του Ευρωπαϊκού Κοινοβουλίου.
Νέα Κούταλη Λήμνου
Ίδρυση - Θέση
Η Νέα Κούταλη χτίστηκε το 1926 στη θέση Αγία Μαρίνα, στη μεσημβρινή πλαγιά του λόφου Στρομπόλιθος, για να εγκατασταθούν οι πρόσφυγες από την Κούταλη της Προποντίδας. Τα πρώτα χρόνια ανήκε διοικητικά στην κοινότητα Πεσπέραγου (του σημερινού Πεδινού). Το 1947 ιδρύθηκε η κοινότητα Νέας Κούταλης ενώ το 1998 το χωριό έδωσε το όνομά του στον ομώνυμο δήμο, ο οποίος όμως έχει έδρα τον Κοντιά. Μαζί με τον Άγ. Δημήτριο, η Νέα Κούταλη αποτελεί το δεύτερο χωριό της Λήμνου που χτίστηκε από τους πρόσφυγες της Μικρασίας.
Η Νέα Κούταλη είναι χτισμένη αμφιθεατρικά στον κόλπο του Μούδρου. Απλώνεται από το πευκοδάσος της Αγίας Τριάδας, που φύτεψαν οι πρόσφυγες και καταλήγει στο πετρόχτιστο μικρό λιμάνι, το γεμάτο με ψαράδικες βάρκες και καΐκια. Από όλα τα χωριά της Λήμνου, η Νέα Κούταλη ξεχωρίζει για την καλή ρυμοτομία.
Ράσμους Άντερσον
Προσωπική ζωή
Το 1868 ο Ράσμους Άντερσον πήρε ως σύζυγό του την Μπέρθα Καρίνα Όλσον (Bertha Karina Olson, 1848-1922). Απέκτησαν μαζί πέντε παιδιά. Μετά τον θάνατο της συζύγου του, ο Άντερσον πέρασε τα τελευταία χρόνια της ζωής του στο σπίτι τους στο Μάντισον, όπου απεβίωσε σε ηλικία 90 ετών. Τάφηκε στο Κοιμητήριο του Λέικ Ρίπλεϋ στο Κέμπριτζ του Ουισκόνσιν.
Στέφανος Τσιριμώκος
Βιογραφία
Γεννήθηκε στη Λαμία το 1899. Εισήλθε στη Σχολή Ναυτικών Δοκίμων και από δόκιμος προσχώρησε στο Κίνημα Εθνικής Αμύνης της Θεσσαλονίκης το 1916. Αποφοίτησε από τη Σχολή Δοκίμων το 1917 ως σημαιοφόρος και έλαβε μέρος στον Α΄ Παγκόσμιο Πόλεμο. Έλαβε μέρος στις διάφορες τότε στρατιωτικές επιχειρήσεις και στη διάρκεια της Μικρασιατικής εκστρατείας υπηρέτησε σε πολεμικά πλοία. Με την εκδήλωση της επανάστασης του 1922 συντάχθηκε μ΄αυτή. Συμμετείχε επίσης τόσο στο κίνημα του 1924 όπως και σ΄ εκείνο του 1925. Έχοντας το βαθμό του Πλωτάρχη συνέπραξε στο κίνημα του 1935 μετά το οποίο καταδικάστηκε ερήμην σε θάνατο και καθαίρεση. Αποτάχθηκε το ίδιο έτος.
Χρυσή Αυγή
2012-2019: Κοινοβουλευτική εκπροσώπηση
Ενώ μέχρι τότε η εκλογική ισχύς της Χρυσής Αυγής ήταν ισχνή έως μηδενική, από τον Φεβρουάριο του 2012 ως τις εκλογές του Μαΐου γνώρισε ταχεία άνοδο, υποθέτοντας αντιμνημονιακή στάση και επωφελούμενη από την κατάρρευση της επιρροής του ΛΑ.Ο.Σ., λόγω της συμμετοχής του στην κυβέρνηση Παπαδήμου, καθώς και την ανάδειξη της ασφάλειας και του μεταναστευτικού σε κύρια θέματα της προεκλογικής περιόδου. Στις εκλογές του Μαΐου αναδείχθηκε έκτο κόμμα λαμβάνοντας ποσοστό 6,97% και πέτυχε για πρώτη φορά την είσοδό της στη Βουλή των Ελλήνων εκλέγοντας 21 βουλευτές. Στις επαναληπτικές εκλογές του Ιουνίου διατήρησε το ποσοστό της και κέρδισε 18 έδρες.
Το Σεπτέμβριο του 2013 κλιμακώθηκε η ένταση των επεισοδίων στα οποία συμμετείχαν χρυσαυγίτες, που στις 13 Σεπτεμβρίου επιτέθηκαν σε αφισοκολλητές του ΚΚΕ στο Πέραμα, ενώ στις 15 Σεπτεμβρίου απέσπασαν βίαια από τους διοργανωτές της τον έλεγχο εκδήλωσης για τους νεκρούς του Μελιγαλά στη Μεσσηνία. Στις 18 προς 19 Σεπτεμβρίου κατά τη διάρκεια επίθεσης «τάγματος εφόδου» χρυσαυγιτών που είχε συγκροτηθεί έξω από τα γραφεία της τοπικής οργάνωσης της ΧΑ στη Νίκαια, ένα στέλεχος της Χρυσής Αυγής, ο Γιώργος Ρουπακιάς δολοφόνησε με μαχαίρι τον Παύλο Φύσσα, έναν αριστερό ράπερ μουσικό,   γνωστό για την αντιφασιστική του δράση. Με ενέργειες του υπουργού Δημόσιας Τάξης Νίκου Δένδια και της εισαγγελέως του Αρείου Πάγου στοιχειοθετήθηκε η κατηγορία της σύστασης εγκληματικής οργάνωσης από την Χρυσή Αυγή και η Αντιτρομοκρατική Υπηρεσία συνέλαβε την ηγετική ομάδα του κόμματος και τους υπαίτιους της δολοφονίας. Με βάση τη δικογραφία που σχηματίστηκε, ο εισαγγελέας εφετών κατέθεσε μία πρόταση, στην οποία η ΧΑ περιγραφόταν ως μία στρατιωτικά οργανωμένη εγκληματική οργάνωση υπό τον απόλυτο έλεγχο του Νίκου Μιχαλολιάκου. Το Φεβρουάριο του 2015 το συμβούλιο εφετών υιοθέτησε τους ισχυρισμούς της εισαγγελικής πρότασης και διέταξε την παραπομπή σε δίκη 69 ατόμων κατηγορούμενων με το άρθρο 187 του ποινικού κώδικα περί εγκληματικής οργάνωσης. Ανάμεσα στους προφυλακισμένους ήταν 8 από τα 16 μέλη της κοινοβουλευτικής ομάδας της Χρυσής Αυγής. Η δίκη ξεκίνησε το Απρίλιο του 2015.
Καταστατικό και η Αρχή του Αρχηγού
Η Χρυσή Αυγή είναι μια προσωποπαγής οργάνωση της άκρας δεξιάς η πορεία της οποίας, όπως και εκείνη των νεοναζιστών στην Ελλάδα, ταυτίζεται με εκείνη του γενικού γραμματέα της οργάνωσης, Νίκου Μιχαλολιάκου. Ο Μιχαλολιάκος, βρίσκεται στη θέση αυτή από την ίδρυση του κόμματος. Σύμφωνα με το επίσημο καταστατικό του κόμματος, που κατατέθηκε στον Άρειο Πάγο τον Αύγουστο του 2012, το υψηλότερα ιστάμενο όργανο είναι το τριετές συνέδριο, που αποτελείται από 300 μέλη τα οποία εκλέγουν το γενικό γραμματέα και τα μέλη της κεντρικής επιτροπής. Ο γενικός γραμματέας είναι το υψηλότερο όργανο μεταξύ συνεδρίων, οι αποφάσεις του είναι δεσμευτικές για όλα τα μέλη και η τριετής θητεία του ανανεώνεται αυτόματα εκτός αν μια πλειοψηφία των συνέδρων ζητήσει να γίνουν εκλογές. Σύμφωνα με το καταστατικό, ο γενικός γραμματέας ορίζει τα μέλη του πολιτικού συμβουλίου της Χ.Α. και τους υποψήφιους στις εκλογές. Αποτέλεσμα της οργανωτικής αυτής δομής είναι να διαχωρίζεται από όλα τα υπόλοιπα μέλη του κόμματος ο γενικός γραμματέας, που αποκαλείται από όλους ανεξαιρέτως «αρχηγός». Η Χ.Α. διακηρύσσει ότι είναι οργανωμένη με βάση στρατιωτικά πρότυπα και στελέχη της ισχυρίζονται ότι υπερασπίζονται την «αρχή του αρχηγού», που θεωρούν πλεονέκτημα του κόμματος, αν και δεν αναφέρεται στο επίσημο καταστατικό του.
Στην πράξη, ο Μιχαλολιάκος διαθέτει πολύ μεγαλύτερη εξουσία από αυτή που του αναγνωρίζεται με το επίσημο καταστατικό και η εσωτερική δομή της ΧΑ μοιάζει να συμμορφώνεται περισσότερο με τις αρχές που καταγράφονται σε ένα παλαιότερο καταστατικό, την ύπαρξη του οποίου η οργάνωση αρνείται. Το καταστατικό αυτό, σύμφωνα με ρεπορτάζ ελληνικών εφημερίδων, συντάχθηκε για εσωτερική χρήση της οργάνωσης το 1987 και είναι σφραγισμένο με το Wolfsangel. Διαχωρίζει τη Χρυσή Αυγή ως ιδεολογική οργάνωση από το Λαϊκό Σύνδεσμο, που αποτελεί την πολιτική έκφρασή της. Όπως προκύπτει από το καταστατικό, η οργάνωση χαρακτηρίζεται από πολύπλοκη δομή και τη διάκριση της "οργανωτικής" ιεραρχίας των μελών από τη "διοικητική" ιεραρχία, που έχει στρατιωτική δομή με 6 βαθμίδες και επιτάσσει την απόλυτη πειθαρχία των κατώτερων στους ανώτερους. Ακολουθώντας τη χιτλερική "Αρχή του Αρχηγού" (Führerprinzip), ο «εθνικοσοσιαλιστής Αρχηγός» αναγνωρίζεται ως «Ανώτατος Ηγέτης της Χρυσής Αυγής» με την «απόλυτη ευθύνη των τελικών αποφάσεων», ο «κατ’ εξοχήν Λαϊκός-Ηγέτης» που «είναι ο ίδιος ο Λαός, που έχει συνειδητοποιήσει το ιστορικό του πεπρωμένο» και το πρόσωπό του χαρακτηρίζεται «απαραβίαστο».
Άλλες θέσεις
Σε επίπεδο πολιτικών προτάσεων, η Χρυσή Αυγή βρίσκεται κοντά σε άλλα ελληνικά εθνικιστικά κόμματα, όπως ο ΛΑ.Ο.Σ., προωθώντας τον αλυτρωτισμό όσον αφορά τη Βόρεια Ήπειρο και ζητώντας την απέλαση από την Ελλάδα όλων των παράτυπων μεταναστών. Απορρίπτει τα μνημόνια και ζητά την ακύρωσή τους και τη διαγραφή του δημόσιου χρέους, ασκεί κριτική στην ένταξη της Ελλάδας στην Ευρωπαϊκή Ένωση και ζητά την εγκατάλειψη της Ευρωζώνης και την επιστροφή σε εθνικό νόμισμα. Η Χρυσή Αυγή αντιτίθεται με ακραίο τρόπο στη μετανάστευση (υποστηρίζοντας παράλληλα την απέλαση όλων των μεταναστών και Ρομά, τους οποίους έχει αποκαλέσει «ανθρώπινα σκουπίδια» ), στο Μαρξισμό ως προς τη διεθνιστική του προσέγγιση, στην παγκοσμιοποίηση και στην πολυπολιτισμικότητα. Εμφανίζει επίσης αντισημιτικές ιδεολογικές τάσεις, ενώ βουλευτές του κόμματος έχουν εκφράσει άρνηση του ολοκαυτώματος των Εβραίων. Άλλες όψεις της ιδεολογίας της Χρυσής Αυτής είναι ο έντονος αντικομμουνισμός και η εναντίωση στο κοινοβουλευτικό σύστημα και την ύπαρξη πολιτικών κομμάτων.
Εκκλησία
Ωστόσο, άλλοι μητροπολίτες εκφράστηκαν κατά καιρούς με θερμά λόγια υπέρ της Χρυσής Αυγής. Ο Μητροπολίτης Καλαβρύτων και Αιγιαλείας Αμβρόσιος δήλωσε ότι «η Χ.Α. μπορεί να αναδειχθεί σε γλυκιά ελπίδα» για την Ελλάδα. Μητροπολίτες που βοήθησαν την Χρυσή Αυγή, σύμφωνα με δηλώσεις του Μιχαλολιάκου είναι ο Μητροπολίτης Μονεμβασίας και Σπάρτης Ευστάθιος (ο οποίος ακολούθως διέψευσε τον Μιχαλολιάκο ), ο Πειραιώς Σεραφείμ, ο Μητροπολίτης Κονίτσης Ανδρέας και ο Αρχιεπίσκοπος Κύπρου Χρυσόστομος Β΄ (ο οποίος επίσης αρνήθηκε οποιαδήποτε σχέση με την οργάνωση της Χρυσής Αυγής ).
Μέσα Μαζικής Ενημέρωσης
Σύμφωνα με τον Ιωάννη Πρίνο, πριν την είσοδό της στην Βουλή, η Χρυσή Αυγή ευνοήθηκε αρκετά από τα ΜΜΕ της Ελλάδας, καθώς η ρητορική και αφήγηση τους για την κρίση της Ελλάδας το 2008, ευθυγραμμίστηκε με την αντίστοιχη της Χρυσής Αυγής. Τα ΜΜΕ της Ελλάδας, τα οποία ήταν ιδιοκτησία ορισμένων ολιγαρχών, αναπαρήγαγαν ότι για την οικονομική κρίση έφταιγε το υπερμεγέθες και διεφθαρμένο δημόσιο, ενώ παράλληλα έριχναν μερίδιο της ευθύνης σε διάφορες κοινωνικές ομάδες οι οποίες εξαρτώνταν από την κοινωνική πρόνοια. Η ρητορική της Χρυσής Αυγής αποσύνδεσε τον μέσο Έλληνα από μέλη των φτωχών και μη προνομοιούχων στρωμάτων μέσω της επίκλησης του συναισθήματος, του πατριωτισμού και της θρησκείας, ενώ ταυτόχρονα χαρακτήριζε ως τους νέους απόκληρους τους μετανάστες. Η τακτική αυτή υπήρξε καταλύτης στην άνοδο της Χρυσής Αυγής.
Λουί Ζεότ
Βιογραφία
Στην πρώτη φάση της καλλιτεχνικής του δημιουργίας εμπνέεται από τον κλασικισμό της Αρχαιότητας, ενώ αργότερα φιλοτεχνεί προτομές, θρησκευτικά έργα και γλυπτά με φανερές επιρροές από την ιταλική Αναγέννηση, όπως και κάποια έργα μνημειακού χαρακτήρα.
Νυμφόπετρα Θεσσαλονίκης
Παραπομπές
Κατηγορία:Χωριά του νομού Θεσσαλονίκης Κατηγορία:Δήμος Βόλβης
Όφα της Μερκίας
Άνοδος στον θρόνο
Ο Όφα πιθανότατα κέρδισε τον έλεγχο και στο βασίλειο του Λίντσεϊ, η τοπική ανεξάρτητη δυναστεία εξαφανίστηκε την ίδια εποχή. Δεν υπάρχουν πολλές πληροφορίες σχετικά με την ιστορία των Ανατολικών Σαξόνων τον 8ο αιώνα, το Λονδίνο και το Μίντλσεξ ανήκαν στο βασίλειο του Έσσεξ το οποίο από την εποχή του Έθελμπαλντ πέρασε στον έλεγχο της Μερκίας. Ο Έθελμπαλντ και ο Όφα παραχωρούσαν με διατάγματα εκτάσεις γης στο Λονδίνο και το Μίντλσεξ όπως επιθυμούσαν, σε ένα διάταγμα στο Χάροου (767), δεν υπάρχει κανένας τοπικός κυβερνήτης. Το Λονδίνο και το Μίντλσεξ ήρθαν γρήγορα υπό τον έλεγχο του Όφα από την αρχή της βασιλείας του. Ο Οίκος των Ανατολικών Σαξόνων επέζησε τον 8ο αιώνα, το Έσσεξ διατήρησε τους τοπικούς βασιλείς ως υποτελείς της Μερκίας. Τα πρώτα χρόνια της βασιλείας του ο Όφα δεν μπορούσε να επεκτείνει την εξουσία του πέρα από τα παραδοσιακά όρια του βασιλείου της Μερκίας. Ο Έθελμπαλντ είχε καταφέρει να επεκτείνει το βασίλειο του σε ολόκληρη την νότια Αγγλία αλλά ο εμφύλιος που ακολούθησε το εξασθένισε σημαντικά, μετά το 764 άρχισε να επεκτείνεται ξανά.
Ρικάρδο Παβόνι
Βιογραφία
Μετά την απόσυρση του από την ενεργό δράση ασχολήθηκε με τα τμήματα υποδομής της Ιντεπεντιέντε, ενώ κατά καιρούς ανέλαβε τα ηνία της πρώτης ομάδας ως υπηρεσιακός τεχνικός.
Συνάρτηση Όιλερ
Η συνάρτηση του Όιλερ είναι πολύ χρήσιμη στην θεωρία αριθμών. Αρκεί και μόνο να παρατηρήσει κάποιος ότι το πλήθος των στοιχείων της πολλαπλασιαστικής ομάδας των ακεραίων modulo n είναι ακριβώς \varphi(n). Αυτό το γεγονός, μαζί με το θεώρημα του Λαγκράνζ, μας δίνουν την απόδειξη για το θεώρημα του Όιλερ, που αποτελεί γενίκευση του μικρού θεωρήματος του Φερμά.
1η ιδιότητα
Η συνάρτηση του Όιλερ είναι πολλαπλασιαστική, που σημαίνει ότι για δύο φυσικούς m, n με μκδ(m, n) = 1 ισχύει.
Ο τύπος του Όιλερ
Αν, όπου τα \,p_j είναι διακεκριμένοι πρώτοι αριθμοί, τότε
Κύναγχον το οξύφυλλο
μικρογραφία|Κύναγχον το οξύφυλλο (Cynanchum acutum), 22-8-2021, Ποταμός Επανομής, Ν. Θεσσαλονίκης Το Κύναγχον το οξύφυλλο (Cynanchum acutum), με κοινή ονομασία περικοκλάδι και σαρμασάκι, ανήκει στην οικογένεια των Ασκληπιαδιδών. Είναι είδος με μεσογειακή κυρίως κατανομή που εκτείνεται στη βόρεια Ευρώπη μέχρι την νοτιανατολική Ρωσία. Κατανέμεται σχεδόν σ’ όλη την Ελλάδα, σε περιοχές που συγκρατούν υγρασία, σε φράχτες και σε θάμνους, σε όχθες ποταμών, σε αμμώδεις παραλίες, καθώς και κοντά σε ακτές. Είναι πολυετές, αναρριχώμενο φυτό με φύλλα αντίθετα, καρδιοειδή, γλαυκόχρωμα. Τα άνθη είναι λευκό-ρόδινα και ανθίζει από τον Ιούνιο μέχρι τις αρχές Οκτωβρίου. Ο καρπός είναι μακρύς και γραμμοειδής. Είναι φυτό δηλητηριώδες με γαλακτώδη χυμό που περιέχει την τοξική ουσία κυναγχίνη. Συχνά, διακρίνονται δύο υποείδη: Cynanchum acuminata subsp. acutum, με κατανομή στην Ευρώπη, Αφρική, δυτική Ασία και το Cynanchum acuminata subsp. sibiricum με κατανομή στην Ασία.
Συνάρτηση Όιλερ
4η ιδιότητα
Πιο πάνω υπολογίσαμε το φ(9). Οι διαιρέτες του 9 είναι οι 1, 3, 9 με φ(1)=1, φ(3)=2, φ(9)=6. Ο Γκάους παρατήρησε ότι φ(1)+φ(3)+φ(9) = 1+2+6 = 9 και γενικότερα
Άρθουρ Νούσμπαουμ
Δίδαξε στη Νομική Σχολή του Πανεπιστημίου Κολούμπια από το 1934 ως την επίσημη παραίτησή του το 1951.
Συνάρτηση Όιλερ
Εφαρμογή στην κυκλοτομία
Τελικά τα κατασκευάσιμα κανονικά πολύγωνα είναι 2, 3, 4, 5, 6, 8, 10, 12, 15, 16, 17, 20, 24, 30, 32, 34, 40, ... .
Κρίση των ομήρων στο Ιράν (1979)
Διοίκηση Κάρτερ
Η αποδοχή του Σάχη στις Ηνωμένες Πολιτείες ενέτεινε τον αντιαμερικανισμό των Ιρανών επαναστατών και γέννησε φήμες για ένα άλλο πραξικόπημα με την υποστήριξη των ΗΠΑ που θα τον επανεγκαταστήσει. Ο Χομεϊνί, ο οποίος είχε εξοριστεί από τον σάχη για 15 χρόνια, ενίσχυσε τη ρητορική εναντίον του «Μεγάλου Κακού», όπως αποκαλούσε τις ΗΠΑ, μιλώντας για «στοιχεία αμερικανικής συνωμοσίας». Εκτός από τον τερματισμό αυτού που πίστευαν ότι ήταν αμερικανική δολιοφθορά της επανάστασης, η ομηρία είχε σαν στόχο να καθαιρεθεί η προσωρινή επαναστατική κυβέρνηση του πρωθυπουργού Μεχντί Μπαρζαγκάν, η οποία πίστευαν ότι σχεδίαζε την εξομάλυνση των σχέσεων με τις ΗΠΑ και την εξάλειψη της ισλαμικής επαναστατικής ομάδας του Ιράν. Η κατάληψη της πρεσβείας στις 4 Νοεμβρίου 1979 προοριζόταν επίσης ως μοχλός πίεσης για να απαιτηθεί η επιστροφή του Σάχη για να δικαστεί στο Ιράν με αντάλλαγμα τους ομήρους.
Μια μεταγενέστερη μελέτη υποστήριξε ότι δεν υπήρχαν αμερικανικές συνωμοσίες για την ανατροπή των επαναστατών και ότι μια αποστολή συλλογής πληροφοριών της CIA στην πρεσβεία ήταν «ιδιαίτερα αναποτελεσματική, συγκεντρώνοντας λίγες πληροφορίες και η οποία παρεμποδίστηκε από το γεγονός ότι κανένας από τους τρεις αξιωματικούς δεν μιλούσε την τοπική γλώσσα, την περσική» .Το έργο της, ανέφερε η μελέτη, ήταν «συνετή κατασκοπεία που διεξήχθη σε διπλωματικές αποστολές παντού».
Ομηρία
Όπως ήλπιζαν οι οπαδοί του Χομεϊνί, ο Χομεϊνί υποστήριξε την ομηρία. Σύμφωνα με τον υπουργό Εξωτερικών Γιαζντί, όταν πήγε να το πει στον Χομεϊνί, εκείνος του είπε "να πάει να τους διώξει έξω". Αλλά αργότερα εκείνο το βράδυ, πίσω στην Τεχεράνη, ο Γιαζντί άκουσε στο ραδιόφωνο ότι ο Χομεϊνί είχε εκδώσει μια δήλωση υποστηρίζοντας την κατάληψη, αποκαλώντας την "δεύτερη επανάσταση" και την πρεσβεία "άντρο των Αμερικανών κατασκόπων στην Τεχεράνη".
Κίνητρα
Οι επαναστατικές ομάδες εμφάνισαν μυστικά έγγραφα που υποτίθεται ότι είχαν ληφθεί από την πρεσβεία, μερικές φορές ανακατασκευασμένα μετά τον τεμαχισμό τους για να υποστηρίξουν τον ισχυρισμό τους ότι οι ΗΠΑ προσπαθούσαν να αποσταθεροποιήσουν το νέο καθεστώς. Τα έγγραφα – συμπεριλαμβανομένων τηλεγραφημάτων, αλληλογραφίας και εκθέσεων από το Υπουργείο Εξωτερικών των ΗΠΑ και τη CIA – δημοσιεύτηκαν σε μια σειρά βιβλίων που ονομάζονται "Documents from the US Espionage Den". Σύμφωνα με ένα δελτίο της Ομοσπονδίας Αμερικανών Επιστημόνων του 1997, μέχρι το 1995, 77 τόμοι είχαν δημοσιευτεί με έγγραφα από το δίκτυο κατασκοπείας των ΗΠΑ. Πολλοί από αυτούς τους τόμους είναι πλέον διαθέσιμοι στο διαδίκτυο.
Ιωάσαφ Β΄ Μεγαλοπρεπής
Βιογραφικά στοιχεία
Κατά τη διάρκεια της Πατριαρχίας του ασχολήθηκε με τα οικονομικά της Εκκλησίας, τα οποία και βελτίωσε. Μείωσε στο μισό τα χρέη του πατριαρχείου, αλλά και κατά χίλια φλουριά το πεσκέσι εκλογής Πατριάρχη. Το 1564 συνέστησε Οικονομική Επιτροπή, αποτελούμενη από τον Μέγα Οικονόμο και μερικούς λαϊκούς. Ξεκίνησε επίσης μεγάλη ανοικοδόμηση για την επέκταση του Πατριαρχείου και δώρισε από προσωπική του περιουσία χίλια φλουριά στη Μονή Παμμακαρίστου.
Ασχολήθηκε και με την προώθηση των γραμμάτων, μοναστηριακά και ενοριακά ζητήματα. Απεκατέστησε την πατριαρχική τιμή για την Μητρόπολη Πεκίου της Σερβίας κατόπιν επιμονής του Σοκολού Μεχμέτ Πασά. Έδειξε ενδιαφέρον για το δυτικό σχίσμα Καθολικών-Διαμαρτυρομένων και απέστειλε μάλιστα στη Βιτεμβέργη τον ιεροδιάκονο Δημήτριο, για να ενημερωθεί από κοντά. Εκείνος του έφερε το 1559 το κείμενο της Αυγουσταίας ομολογίας. Ο Ιωάσαφ απογοητεύτηκε με τις θέσεις των Διαμαρτυρομένων και δεν ασχολήθηκε περαιτέρω. Επί των ημερών του συντάχθηκε το «Νόμιμον της Μεγάλης Εκκλησίας», που αποτέλεσε επίσημη νομική συλλογή για τους Χριστιανούς της Οθωμανικής Αυτοκρατορίας επί μακρόν.
Μόδι Θεσσαλονίκης
Το Μόδι είναι οικισμός και τοπική κοινότητα του δήμου Βόλβης στο νομό Θεσσαλονίκης στη Μακεδονία. Βρίσκεται νότια της λίμνης Βόλβης. Έχει έκταση 22.504 τ.χλμ. και στην απογραφή του 2011 είχε 349 κατοίκους.
Κλαδάς Λακωνίας
Ιστορία
Δεν υπάρχει ακριβής καταγεγραμμένη ημερομηνία για την άφιξη των κατοίκων από χωριά όπως η Βαμβακού, οι Βουτιάνοι, ο Βασαράς, τα Καλύβια, τα Βρέσθενα αλλά και από την πόλη της Σπάρτης πάντως η σύσταση της κοινότητας του Κλαδά χρονολογείται στις 31/08/1912 σύμφωνα με το σχέδιο αυτοδιοίκησης του Ι. Καποδίστρια. Όμως 85 περίπου χρόνια αργότερα -στις 04/12/1997- η κοινότητα Κλαδά καταργείται και συνενούται με το Δήμο Σπαρτιατών
Έργα υποδομής στη σύγχρονη εποχή
Το χωριό εκσυγχρονίστηκε σε τομείς όπως:
Κλίμα
Το κλίμα του Κλαδά είναι εύκρατο μεσογειακό και σε αυτό παίζουν ρόλο γεωλογικοί παράγοντες όπως το υψόμετρο (240 μέτρα) αλλά και η τοποθεσία δηλαδή μεταξύ του όρους Πάρνωνα και της οροσειράς του Ταύγετου. Η μέση ετήσια θερμοκρασία είναι περίπου + 19 °C και το μέσο ετήσιο ύψος βροχής, (διάρκειας περίπου 60 ημερών), είναι 600 χλσ., η μέση νέφωση είναι 4 και η μέση δύναμη των ανέμων περίπου 4 μποφόρ με επικρατέστερους ανέμους τους βορειοανατολικούς και δυτικούς. Πολλές φορές κατά την άνοιξη παρατηρείται δυτικός-νοτιοδυτικός άνεμος που αθροίζει χαμηλά νέφη δημιουργώντας ομίχλη. Το χιόνι δεν είναι τόσο συχνό όσο ο παγετός που συχνά καταστρέφει τις σοδειές ή μέρος τους.
Εκπαίδευση
Το χωριό διαθέτει ένα Δημοτικό Σχολείο για τους μαθητές της Γ' και Δ' Δημοτικού. Οι υπόλοιπες τάξεις του Δημοτικού βρίσκονται στο Αφισίον (Αφισού) και στην Κοκκινόρραχη σύμφωνα με την οργάνωση του Υπουργείου Παιδείας το 1997 μετά τη συνένωση με τον δήμο Σπάρτης. Γυμνάσιο και Λύκειο υπάρχει μόνο στην πόλη. Τα παιδιά μεταφέρονται στα σχολεία τους με το ΚΤΕΛ με έξοδα του Ελληνικού Κράτους.
Πηγές
Κατηγορία:Χωριά του νομού Λακωνίας Κατηγορία:Δήμος Σπάρτης
Μαρία Αντωνία Μυρά
Βιογραφία
Γεννήθηκε στις 3 Ιανουαρίου 1793 στο Λαμπαστίντ-Μυρά, και ήταν κόρη του Πέτρου Μυρά (μεγαλύτερου αδεφού του Ιωακείμ Μυρά) και της Λουίζ Ντ' Αστόργκ.
Το εμβατήριο Ραντέτσκυ (μυθιστόρημα)
Πηγές - Παραπομπές
Κατηγορία:Μυθιστορήματα του Γιόζεφ Ροτ
Εκδόσεις Προσκήνιο
Παραπομπές
Κατηγορία:Εκδοτικοί οίκοι
Αρβανιτοχώρι Κάσου
Γενικά στοιχεία
Ο οικισμός είναι κτισμένος σε υψόμετρο 100 μέτρων, στο βόρειο τμήμα του νησιού. Σύμφωνα με την επικρατούσα εκδοχή, οφείλει το όνομά του σε Αρβανίτες που εγκαταστάθηκαν στο νησί κατά τον 16ο αιώνα ενώ σύμφωνα με άλλη εκδοχή η ονομασία του προέρχεται από ντόπιο καπετάνιο που φορούσε αρβανίτικη φορεσιά. Σύμφωνα με τον Κασιώτη συγγραφέα Κ. Ν. Φραγκούλη κατά το 1920 το Αρβανιτοχώρι διέθετε 180 οικίες ενώ η περιοχή ήταν πλούσια σε βλάστηση, ελαιώνες, εσπεριδοειδή, αμπελώνες κ.λπ.
Βασικές επαγγελματικές ασχολίες των κατοίκων του χωριού είναι η κτηνοτροφία, οι αγροτικές εργασίες, η μελισσοκομία καθώς και ο τομέας της ναυτιλίας.
Ζερεμί Ματιέ
Ο Ζερεμί Ματιέ, είναι Γάλλος ποδοσφαιριστής. Γεννήθηκε στο Luxeuil-les-Bains στις 29 Οκτωβρίου 1983 και αγωνίζεται για τη Luynes Sports στη θέση του κεντρικού και αριστερού αμυντικού.
Αμπάς Β΄ της Περσίας
Βίος
Η βασιλεία του Αμπάς Β΄ ήταν σχετικά ειρηνική, και ήταν σημαντική για την ελευθερία της Περσίας από κάθε επίθεση των Οθωμανών. Πέθανε στο Χουσράου Αμπάντ, κοντά στο Νταμγκάν τη νύχτα της 25 προς 26 Οκτωβρίου 1666 και θάφτηκε δίπλα στον πατέρα του στο Κουμ.
Μνημείο Ηρώων της Αυστραλίας
Ανταπόκριση και αντιπαράθεση: 1922-1927
Παρόλα αυτά, ο Μόνας και ο οργανισμός Legacy συνέχιζαν να υποστηρίζουν το Μνημείο. Μετά από ψηφοφορία του εκτελεστικού τους συμβουλίου υπέρ του Μνημείου, ο Legacy ξεκίνησε μια καμπάνια δημοσίων σχέσεων, κερδίζοντας την υποστήριξη πολλών από τα ΜΜΕ -αν και το συμβούλιο, η κυβέρνηση της πολιτείας και ο Κήρυκας συνέχιζαν να διαφωνούν. Το 1927, στην επίσκεψη του τότε Δούκα της Υόρκης, Πρίγκιπα Αλβέρτου, ο Μόνας μίλησε την παραμονής της Ημέρας ANZAC σε δείπνο του Συλλόγου Βετεράνων, υποστηρίζοντας το Μνημείο. Στο πλήθος είχαν σκόπιμα τοποθετηθεί υποστηρικτές που επευφημούσε πανηγυρικά κατά το πλείστον του λόγου του και βοήθησε να δημιουργηθεί μια φουσκοθαλασσιά υποστήριξης. Όταν κλήθηκε ψηφοφορία, η πλειοψηφία ψήφισε υπέρ της ανέγερσης του Μνημείου. Την επόμενη ημέρα, με τον Μόνας να οδηγεί 30.000 βετεράνους στην παρέλαση της Ημέρας ANZAC το 1927 και με τη νέα υποστήριξη του Συλλόγου Βετεράνων, των εφημερίδων Age και Argus, η πρόταση του Μνημείου είχε κερδίσει μια "νέα ώθηση". Αντιμέτωπος με τέτοια υποστήριξη και με τα επιχειρήματα του Μόνας ότι η Πλατεία ANZAC θα είναι απαγορευτικά ακριβή, η νέα κυβέρνηση των Εργατικών του Έντμοντ Χόγκαν αποφάσισε υπέρ του Μνημείου.
Μετά τον Β΄ Παγκόσμιο Πόλεμο: 1945-1985
Το 1985 προστέθηκε ο Κήπος του Μνημείου κάτω από το δυτικό πρόσωπο του Μνημείου εις μνήμη αυτών που υπηρέτησαν στις μάχες μετά τον Β΄ Παγκόσμιο Πόλεμο.
Λευτέρης Δημακόπουλος
Πλοκή
Η ιστορία διαδραματίζεται στα τελευταία χρόνια της Χούντας. Ο Λευτέρης, ένας νέος με όνειρα φιλοδοξεί να γίνει ένας επιτυχημένος και ελεύθερος άνθρωπος. Έτσι φεύγει από το χωριό του για να σπουδάσει στο Πολυτεχνείο. Στην Αθήνα μένει με την κοπέλα του, Δήμητρα, παρά την αντίθεση του θείου του που πληρώνει τα δίδακτρα των σπουδών του. Ωστόσο, τα επόμενα χρόνια νιώθει ότι η σχέση του με τη Δήμητρα του γίνεται εμπόδιο στις φιλοδοξίες του και τελικά χωρίζουν. Μετά από πολλά χρόνια έχει γίνει επιτυχημένος μηχανικός, αλλά μια επίσκεψη του καλύτερου φίλου του του θυμίζει τη χαμένη αγάπη με τη Δήμητρα. Τότε, αντιλαμβάνεται ότι δεν είχε κερδίσει την ευτυχία.
Οζίζαλα
Βιβλιογραφία
Κατηγορία:Πόλεις της Βυζαντινής Αυτοκρατορίας Κατηγορία:Ρωμαϊκές πόλεις στην Τουρκία
Κλείτος Ιωαννίδης
Σπουδές
Σπούδασε στο Παρίσι φιλοσοφία, θρησκειολογία και κοινωνικές επιστήμες (1967-1974). Ανακηρύχθηκε διδάκτωρ της φιλοσοφίας του Πανεπιστημίου της Σορβόννης (1973). Καθηγητές του οι Pierre Vidal-Naquet, Pierre Hadot, Jean-Pierre Vernant.
Επαγγελματική σταδιοδρομία
Ασχολήθηκε συστηματικά, εκτός από τη θρησκειολογία, τη φιλοσοφία και την Ιστορία της νεότερης κυπριακής λογοτεχνίας, με την επιστημονική έρευνα, τον ευαγγελικό, πατερικό και μυστικό λόγο, την ποίηση, το δοκίμιο, την αρθρογραφία, τη μελέτη, την κριτική, τη μετάφραση, τη συγγραφή και την παρουσίαση χιλιάδων ραδιοφωνικών και τηλεοπτικών εκπομπών. Ημερήσια και περιοδικά έντυπα της Κύπρου, της Ελλάδας και του εξωτερικού φιλοξένησαν εκατοντάδες εργασίες και άρθρα του. Ποίηση και άλλες εργασίες του μεταφράστηκαν στα γαλλικά, αγγλικά, ρωσικά, ιταλικά, γερμανικά, σερβικά, βουλγαρικά, ουγγρικά, ισπανικά, σλοβενικά, ρουμανικά, εσθονικά, πορτογαλικά. Καλλιέργησε συστηματικά την Προφορική Ιστορία, με πολλές εκδόσεις και τη δημιουργία Ιστορικών αρχείων.
Ελένη (αποσαφήνιση)
Το Ελένη μπορεί να αφορά:
Ούνιγε
Το Ούνιγε, (κροατικά: Unije) είναι νησί της Κροατίας στην Αδριατική Θάλασσα. Έχει έκταση 16,9 τ.χλμ. και 85 κατοίκους σύμφωνα με την απογραφή του 2001. Πρωτεύουσα του νησιού είναι το Ούνιγε.
Συστήματα ριζών
Ορισμός
Η τάξη ενός συστήματος ριζών Φ είναι η διάσταση του χώρου V. Δυο συστήματα ριζών θεωρώντας τον Ευκλείδειο χώρο στον οποίον αυτά επεκτείνονται σαν ένα ορθογώνιο υποχώρο του γνωστού Ευκλείδειου χώρου. Ένα σύστημα ριζών το οποίο δεν προκύπτει από τον παραπάνω συνδυασμό, όπως τα συστήματα A2, B2,και G2 όπως φαίνονται δεξιά, λέγεται ανάγωγο.
Δυο παραδείγματα τάξης
Υπάρχει μόνο ένα σύστημα ριζών τάξης 1,που περιέχει δυο μη μηδενικά διανύσματα. Αυτό το σύστημα ριζών ονομάζεται A_1.
Πρώτες συνέπειες των αξιωμάτων των συστημάτων ριζών
Το συνημίτονο της γωνίας μεταξύ των δυο ριζών περιορίζεται να είναι ακέραιο πολλαπλάσιο της τετραγωνικής ρίζας ενός ακεραίου. Αυτό είναι διότι και είναι και οι δυο ακέραιοι, από υπόθεση, και
Ιδιότητες των ανάγωγων συστημάτων ριζών
Στο πίνακα στα δεξιά, |Φ<| δηλώνει το πλήθος των βραχέων ριζών, το I δηλώνει το περιεχόμενο στο πλέγμα ριζών του υποπλέγματος των μακρών ριζών, το D δηλώνει τον καθοριστικό πίνακα Cartan, και το  |W| δηλώνει τη διάταξη της ομάδας Weyl.
An
Έστω V είναι ο υποχώρος του Rn+1 στον οποίο οι συντεταγμένες έχουν άθροισμα 0, και έστω Φ είναι το σύνολο των διανυσμάτων τουV μήκους √2 και τα οποία είναι ακέραια διανύσματα, δηλαδή έχουν ακέραιες συντεταγμένες στο Rn+1. ¨Ενα τέτοιο διάνυσμα πρέπει να έχει όλες τις συντεταγμένες του εκτός δυο ίσες με το 0, μια συντεταγμένη ίση με 1, και μια ίση με -1, έτσι ώστε να υπάρχουν n2 + n ρίζες συνολικά. Μια επιλογή απλών ριζών που εκφράζεται ως βασική βάση είναι: αi = ei – ei+1, για 1 ≤ i ≤ n.
Η αντανάκλαση σi μέσω του υπερεπιπέδου κάθετη στο αi είναι ίδια σαν τη μετάθεση των παρακείμενων i-οστών and (i + 1)-οστών συντεταγμένων. Τέτοιες μεταθέσεις παράγουν ολόκληρη την ομάδα μεταθέσεων. Για γειτονικές απλές ρίζες, σi(αi+1) = αi+1 + αi = σi+1(αi) = αi + αi+1, δηλαδή, η αντανάκλαση είναι ισοδύναμη με την προσθήκη ενός πολλαπλάσιου του 1; αλλά αντανάκλαση μιας απλής ρίζας κάθετη σε μια μη γειτονική απλή ρίζα την αφήνει αμετάβλητη, που διαφέρουν κατά ένα πολλαπλάσιο του 0.
G2
Το σύστημα ριζών G2 έχει 12 ρίζες, οι οποίες σχηματίζουν κορυφές ενός εξαγώνου S
Μια επιλογή απλών ριζών είναι: (α1, β = α2 – α1) όπου αi = ei – ei+1 για i = 1, 2 είναι η παραπάνω επιλογή απλών ριζών για το A2.
Αυτεσίωνας
Στην ελληνική μυθολογία ο Αυτεσίωνας ήταν γιος του βασιλιά της Θήβας Τισαμενού ο οποίος τον διαδέχτηκε μετά το θάνατό του.
Αθλητική Μορφωτική Ένωση Παρεκκλησιάς
Ιστορία
Το 2006 κέρδισε την επανένταξη της στη Δ΄ κατηγορία μέσω του πρωταθλήματος ένταξης. Το καλοκαίρι του ίδιου έτους ενοποιήθηκε με την ΑΤΕ ΠΕΚ Παρεκκλησιάς δημιουργώντας την Ένωση Νέων Παρεκκλησιάς η οποία πήρε τη θέση της ΑΜΕΠ στο πρωτάθλημα Δ΄ κατηγορίας 2006-07.
Πτητική οργανική ένωση
Ορισμοί
Χρησιμοποιούνται διάφοροι ορισμοί του όρου VOC.
Ευρωπαϊκή Ένωση
VOC είναι οποιαδήποτε οργανική ένωση που έχει αρχικό σημείο ζέσης μικρότερο ή ίσο με 250 C μετρημένο σε πρότυπη ατμοσφαιρική πίεση 101,3 kPa και μπορεί να προκαλέσει βλάβη σε οπτικές ή ακουστικές αισθήσεις.
ΗΠΑ
Πέρα από το πόσιμο νερό, οι VOCs ρυθμίζονται στις εκκενώσεις υδάτων (επεξεργασία λυμάτων και διάθεση ομβρίων υδάτων), ως επικίνδυνα απόβλητα, αλλά όχι σε μη βιομηχανικό αέρα εσωτερικών χώρων. Η υπηρεσία εργασίας των ΗΠΑ (United States Department of Labor) και η Υπηρεσία Επαγγελματικής Ασφάλειας και Υγείας (Occupational Safety and Health Administration ή OSHA) ρυθμίζουν την έκθεση σε VOC σε χώρους εργασίας. Οι πτητικές οργανικές ενώσεις που είναι επικίνδυνες ρυθμίζονται κατά τη μεταφορά από την Υπηρεσία Ασφαλείας Επικίνδυνων Υλικών και Αγωγών (Pipeline and Hazardous Materials Safety Administration).
Εσωτερικός αέρας
Υπάρχουν δύο τυποποιημένες μέθοδοι για τη μέτρηση των VOCs, μία από το Εθνικό Ινστιτούτο για την Επαγγελματική Υγεία και Ασφάλεια (NIOSH) και άλλη μια από την Υπηρεσία Επαγγελματικής Ασφάλειας και Υγείας (OSHA). Κάθε μέθοδος χρησιμοποιεί ένα μοναδικό διαλύτη· δεν μπορεί, όμως, να γίνει δειγματοληψία 1-βουτανόλης και εξανίου, στο ίδιο δείγμα υλικού χρησιμοποιώντας τη μέθοδο NIOSH ή OSHA.
Κανονισμοί εσωτερικών εκπομπών πτητικών οργανικών ενώσεων
Η Γαλλία, η Γερμανία και το Βέλγιο έχουν θεσπίσει κανονισμούς για να περιορίσουν τις εκπομπές VOC από εμπορικά προϊόντα και η βιομηχανία έχει αναπτύξει πολυάριθμα εθελοντικά οικολογικά σήματα και συστήματα αξιολόγησης, όπως το EMICODE, M1, Blue Angel και Indoor Air Comfort Στις Ηνωμένες Πολιτείες Αμερικής, υπάρχουν αρκετά πρότυπα· το πιο δημοφιλές είναι το California Standard CDPH Section 01350. Τις τελευταίες δεκαετίες, αυτοί οι κανονισμοί και τα πρότυπα άλλαξαν την αγορά, οδηγώντας σε έναν αυξανόμενο αριθμό προϊόντων με χαμηλή εκπομπή: Τα κυριότερα εθελοντικά σήματα αναφέρουν ότι έχουν εκδοθεί άδειες για αρκετές εκατοντάδες προϊόντα χαμηλής εκπομπής (δείτε τις αντίστοιχες ιστοσελίδες όπως MAS Certified Green.- Πιστοποιημένα προϊόντα ).
Αισθητήρες VOC
Οι τεχνικές φασματομετρίας μάζας άμεσης έγχυσης (Direct injection mass spectrometry) χρησιμοποιούνται συχνά για τη γρήγορη ανίχνευση και ακριβή ποσοτικό προσδιορισμό των VOCs. Η φασματομετρία μάζας με αντίδραση μεταφοράς πρωτονίου (Proton-transfer-reaction mass spectrometry ή PTR-MS) είναι μεταξύ των μεθόδων που έχουν χρησιμοποιηθεί περισσότερο για διαδικτυακή ανάλυση βιογενών και ανθρωπογενών VOCs. Πρόσφατα όργανα PTR-MS με βάση τη φασματοσκόπια μάζας χρόνου πτήσης (time-of-flight mass spectrometry) έχει αναφερθεί ότι φθάνουν όρια ανίχνευσης των 20 pptv μετά από 100 ms και 750 ppqv μετά από χρόνο μέτρησης (ολοκλήρωση του σήματος) 1 λεπτού. Η διακριτική ικανότητα της μάζας (mass resolution) αυτών των συσκευών είναι μεταξύ 7000 και 10.500 m/Δm, συνεπώς μπορεί να διαχωρίσει τα πιο συνηθισμένα ισοβαρή VOCs και να τα ποσοτικοποιήσει ανεξάρτητα.
Χιλπέριχος Β΄ της Βουργουνδίας
Όταν ο αδελφός του Γκουντομπάντ δολοφόνησε τον μικρότερο αδελφό του Γκοντομάρ Β΄, στράφηκε εναντίον του Χιλπέριχου Β΄ (486). Ο Γκουντομπάντ θανάτωσε τον Χιλπέριχο Β΄, έπνιξε την σύζυγο του και έστειλε τις δύο του κόρες εξορία (493). Η μεγαλύτερη Χρόνα έγινε μοναχή και η μικρότερη Κλοτίλδη δραπέτευσε στην αυλή του άλλου του αδελφού Γοδεγίσελου. Όταν ο Σάλιος βασιλιάς Κλόβις Α΄ ζήτησε από τον Γκουντομπάντ το χέρι της ανεψιάς του, ο Βουργουνδός βασιλιάς τού απάντησε ότι δεν μπορούσε να αρνηθεί την πρόταση. Ο Κλόβις Α΄ και ο Γοδεγίσελος συμμάχησαν εναντίον του Γκουντομπάντ σε έναν μακρόχρονο εμφύλιο πόλεμο.
Ψηφιακή εγκληματολογία
Διαδικασίες Ψηφιακής Εγκληματολογίας
Μια ψηφιακή εγκληματολογική έρευνα αποτελείται συνήθως από τρία στάδια: Η ιδανική απόκτηση περιλαμβάνει τη λήψη μιας εικόνας της πτητικής μνήμης του υπολογιστή (RAM) και τη δημιουργία ενός ακριβούς αντιγράφου των μέσων (αλλιώς: "ψηφιακό εγκληματολογικό διπλότυπο") σε επίπεδο τομέα (sector), συχνά χρησιμοποιώντας μια συσκευή αποκλεισμού εγγραφής (write blocking) για να εμποδίσει την τροποποίηση του πρωτοτύπου. Ωστόσο, η αύξηση της χωρητικότητας των μέσων αποθήκευσης και η εμφάνιση νέων τεχνολογιών, όπως το υπολογιστικό νέφος (cloud computing), οδήγησαν σε μεγαλύτερη χρήση τη «ζωντανή» απόκτηση, με την οποία και αποκτάται ένα «λογικό» αντίγραφο των δεδομένων αντί ενός αντιγράφου ολόκληρης της φυσικής συσκευής αποθήκευσης. Τόσο το αποκτηθέν αντίγραφο (είτε το λογικό αντίγραφο) όσο και τα πρωτότυπα μέσα/δεδομένα κρυπτογραφούνται (hashed), χρησιμοποιώντας έναν αλγόριθμο κατακερματισμού όπως SHA-1 ή MD5, και οι παραγόμενες τιμές συγκρίνονται για επαλήθευση της ακρίβειας του αντιγράφου.
Περιορισμοί
Ένας σημαντικός περιορισμός σε μια ψηφιακή εγκληματολογική έρευνα είναι η χρήση κρυπτογράφησης. Αυτό διαταράσσει την αρχική εξέταση όπου θα μπορούσαν να εντοπιστούν σχετικά αποδεικτικά στοιχεία χρησιμοποιώντας λέξεις-κλειδιά. Οι νόμοι που υποχρεώνουν τα άτομα να αποκαλύψουν τα κλειδιά κρυπτογράφησης των αρχείων τους εξακολουθούν να είναι σχετικά νέοι και αμφιλεγόμενοι.